laion/Wikipedia-Exotic huggingface dataset:
הגבול (סרט, 2007)

הגבול (בפינית: Raja 1918) הוא סרט דרמת מלחמה פיני-רוסי משנת 2007 בבימויו של לורי טורהונן. הסרט מתרחש באביב 1918, מיד לאחר מלחמת האזרחים הפינית, הסרט עוסק בקצין פיני שנשלח לכפר ריאיוקי כדי ליצור גבול בין פינלנד לרוסיה הסובייטית. הדמות הראשית של הסרט קרל פון מונק מבוססת על קאי דונר וחוויותיו בתקופה שלאחר מלחמת האזרחים. בנו יורן דונר הוא אחד ממפיקי הסרט. מרטין באן בתפקיד קרל פון מונק מינה האפקילה בתפקיד מעריה לינטו טומי קורפלה בתפקיד הייקי ליאוניד מוזגובוי בתפקיד מייג'ור גנשץ' האנו-פקה ביורקמן בתפקיד סמל המחלקה הראשונה מוראנן לורי נורקס בתפקיד סגן סוטרי אורבו בורינינן בתפקיד דוקטור פרט פאולי פוראנן בתפקיד אדווין לינטו רומן שאץ בתפקיד רב-סרן ברנר האנו קהקורפי בתפקיד הגנרל ירינקוסקי איווה פוטרו בתפקיד פייקה פיטריסטה אתר האינטרנט הרשמי של הגבול "הגבול", במסד הנתונים הקולנועיים IMDb (באנגלית) "הגבול", במסד הנתונים הקולנועיים KinoPoisk (ברוסית) "The Border (Raja 1918)". The Finnish Film Foundation. נבדק ב-3 בספטמבר 2012. {{cite web}}: (עזרה) Aro, Tuuve (29 בנובמבר 2007). "Raja 1918". MTV3.fi (בפינית). Bonnier Group. נבדק ב-3 בספטמבר 2012. {{cite web}}: (עזרה) "Raja 1918-elokuva eurooppalaisilla elokuvafestivaaleilla" (בפינית). Embassy of Finland, Kiev. נבדק ב-3 בספטמבר 2012. {{cite web}}: (עזרה) "Peter von Bagh ja Jörn Donner korostivat taiteen merkitystä Suomen historiassa" (בפינית). נבדק ב-23 בנובמבר 2015. {{cite web}}: (עזרה)
מרשל פינלנד (סרט)

מרשל פינלנד הוא סרט פיני-קנייתי המבוסס על חייו של המרשל קרל גוסטף אמיל מנרהיים. הסרט מופק על ידי Yleisradio בשיתוף עם Savane Productions ו-Filmistuudio Kalevipojad. הוא מבוים על ידי גילברט לוקאליה הקנייתי. הקרנת הבכורה העולמית של הסרט התקיימה בפסטיבל הסרטים הבינלאומי לאהבה ואנרכיה של הלסינקי ב-28 בספטמבר 2012. הסרט מתמקד בחייו הפרטיים של מנרהיים בשנים 1905–1918. הוא מספר על נישואיו הכושלים עם אנסטסיה אראפובה, ורומן האהבה עם קיטי לינדר לאחר מלחמת האזרחים הפינית. לדברי הבמאי גילברט לוקאליה, "זהו סיפור אוניברסלי על גבר המתקשה ליישב את חיי המשפחה והקריירה". טלי סוואלאס אוטיינו בתפקיד קרל גוסטף אמיל מנרהיים ביאטריס וואנגוי בתפקיד אנסטסיה אראפובה בחורף 2012 דיווחה רשת Yle על סרט מנרהיים, שיהיה הפקה בינלאומית. מידע על הסרט המצולם במדינה זרה הפך לציבורי, לפני שהרשת הספיקה לארגן מסיבת עיתונאים ב-16 באוגוסט 2012. המפיק ארקו לייטינן קיבל את הרעיון לצלם את הסרט בקניה מהמפיק האסטוני קן סאאן. סאאן שאל את לייטינן אם יש לו פרויקט שניתן לצלם בקניה. לדברי לייטינן, ההיבט של סאאן בהפקה היה הצלחה גדולה עבור צילומי הסרט. התסריט נכתב על ידי קבוצת עבודה קנייתית. רשת Yle מסרה לתסריטאים את העובדות הדרושות, אך הקבוצה יצרה בעצמה את דיוקנו של מנרהיים. במקור הסרט תוכנן להיות סרט מלחמה, אך התברר שהוא סרט ביוגרפי, מכיוון שהיה קשה מדי לצלם את סצנות המלחמה באפריקה. הסרט צולם ברחבי ניירובי בחודשים מאי ויוני. גילברט לוקאליה נבחר להיות במאי הסרט 12 שעות בלבד לפני תחילת הצילומים. הופק גם סרט תיעודי בן שישה חלקים על הכנת הסרט בשם מבצע מנרהיים, שעלותו הייתה כ-100,000–150,000 €, אף על פי שהסרט עצמו עלה רק 20,000 €. הסרט עורר ויכוח עוד לפני צאתו. התקשורת הפינית סערה על כך ששחקן שחור הופיע במנרהיים. המפיק מרקוס סלין אמר שהסרט הוא "זיוף" והבמאי מתי קסילה תהה מדוע ניתן אישור להפקה שכזו. יורן דונר האמין שהסרט הוא "בלוף", ואמר כי Yle מנסה להרוויח על חשבון של המרשל המנוח. אתר האינטרנט הרשמי של מרשל פינלנד (בפינית) "מרשל פינלנד", במסד הנתונים הקולנועיים IMDb (באנגלית) "מרשל פינלנד", במסד הנתונים הקולנועיים KinoPoisk (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרשל פינלנד (סרט)".
סאונה (סרט)

סאונה (בפינית: Sauna), הידוע גם בשם זוהמה או רוע עולה הוא סרט אימה פיני משנת 2008 שביים אנטי-יוסי אנילה. בתום מלחמת רוסיה-שוודיה (1590–1595), על האחים קנוט ואריק מוטל לסמן את הגבול בין פינלנד תחת שלטון שוודיה ובין רוסיה הצארית. עם הגעתם לכפר מסתורי באמצע הביצה, מוצאים האחים סאונה שבה הם מקווים להישטף מחטאיהם. וילה וירטנן - אריק טומי ארונן - קנוט ויקטור קלימנקו - סמנסקי קארי קטונן - מוסקו ראין טולק - רוגוסין טאיסטו ריימלואוטו - בעל בית וילהלמינה וירקונן - בת קטי אואוטינן - זקנה הסרט יצא ב-DVD על ידי Mpi Home Video ב-27 באוקטובר 2009. "סאונה", במסד הנתונים הקולנועיים IMDb (באנגלית) "סאונה", באתר נטפליקס "סאונה", באתר AllMovie (באנגלית) "סאונה", במסד הנתונים הקולנועיים KinoPoisk (ברוסית) "Sauna". ses.fi. The Finnish Film Foundation. נבדק ב-11 בספטמבר 2011. {{cite web}}: (עזרה) "Sauna (2008)". elonet.fi. National Audiovisual Archive / Finnish Board of Film Classification. נבדק ב-11 בספטמבר 2011. {{cite web}}: (עזרה) Migliorini, Matt (25 ביולי 2011). "DVD Releases: 'Evil Rising' ('Sauna')". cine-vue.com. Cine-Vue. נבדק ב-11 בספטמבר 2011. {{cite web}}: (עזרה) "Sauna (2008) - Antti-Jussi Annila". Allmovie.com. AllMovie. נבדק ב-5 במרץ 2018. {{cite web}}: (עזרה)
חודש המודעות לזומבים

חודש המודעות לזומבים חל בכל שנה בחודש מאי. במהלך החודש מתפרסמים קמפיינים להעלאת המודעות לזומבים ולאפוקליפסת זומבים אפשרית עתידית. הקמפיינים ממומנים בעיקר על ידי ארגון "The Zombie Research Society", שהוקם בשנת 2007 כארגון שהוקדש למחקר היסטורי, תרבותי ומדעי על זומבים. על פי הארגון, הקמפיינים נועדו כדי לגרום לציבור להיות מוכן וערוך למתקפת זומבים אפשרית. הקמפיין נערך מ-1 עד 31 במאי. הסיבה שחודש מאי נבחר להיות חודש המודעות לזומבים היא משום שבו מתרחשים מספר סרטי זומבים מפורסמים, כמו הסרט "ליל המתים החיים" משנת 1968. בנוסף, תחושות התקווה, ההתחדשות והאופטימיות שעונת האביב מביאה איתה משמשות כניגודיות מאזנת לאפלה שבאפוקליפסת זומבים. למרות טעויות ומגמות תרבותיות נפוצות, זומבים אינם קשורים למסורות פגאניות של ליל כל הקדושים, הכוללות מכשפות, ע'ולים, שדים וערפדים, ולכן חודש המודעות לזומבים אינו מתקיים באוקטובר. למרות זאת, בשנת 2012 קידמה סוכנות המרכזים לבקרת מחלות ומניעתן האמריקאית חודש מודעות לזומבים בחודש אוקטובר. במהלך החודש עונדים תומכי התנועה סרט אפור כדי להפיץ את המודעות. הסרט האפור מסמל את הצללים האורבים מאחורי אור היום. רבים מנצלים את החודש לעריכת צעדת זומבים. חודש המודעות ופעילויותיו זוכים לסיקור ברחבי העולם. Carissa DiMargo (19 במאי 2011). "CDC Observes Zombie Awareness Month". NBC Washington. נבדק ב-24 במאי 2012. {{cite web}}: (עזרה) Zombie Research Society. "Zombie Research Society". Our Experts. נבדק ב-3 באפריל 2014. {{cite web}}: (עזרה) David Moye, Be Careful: May Is Zombie Awareness Month, HuffPost, ‏2011-05-11 (באנגלית) Zombie Research Society. "Zombie Research Society". Zombie Awareness Month. נבדק ב-3 באפריל 2014. {{cite web}}: (עזרה) Bob Holt (10 בספטמבר 2012). "Zombie Awareness Month set for October: Are you prepared?". New Jersey Newsroom. נבדק ב-7 במרץ 2013. {{cite web}}: (עזרה) "Zombie Awareness Month Wear Your Gray Ribbon!". Zombie Research Society. נבדק ב-24 במאי 2012. {{cite web}}: (עזרה) Hotaling, Matthew. "Festival Collections". The Origin of National Zombie Awareness Month. Festival Collections. נבדק ב-3 באפריל 2015. {{cite web}}: (עזרה) המתים שכובשים את העולם, באתר המתים שכובשים את העולם, ‏2019-05-30 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
פיטה ירוקת-חזה

פיטה ירוקת-חזה (שם מדעי: Pitta reichenowi) היא מין של עוף ממשפחת הפיטיים החיה באפריקה המשוונית. הפיטה מגיעה לאורך 19 סנטימטרים והיא בעלת חזה וכנפיים בצבע ירוק, חלק הגוף העליון אדום ואילו הצוואר והרגליים לבנות. הפיטה חיה ביערות גשם של אפריקה המשוונית במדינות קמרון, הרפובליקה המרכז-אפריקאית, הרפובליקה של קונגו, הרפובליקה הדמוקרטית של קונגו, גבון ואוגנדה וניזונה בעיקר מחרקים, פרוקי-רגליים וחסרי חוליות אחרים כמו תולעים וחלזונות. מצב השימור של הפיטה הוא ללא חשש עקב טווח תפוצה רחב ונוכחות באזורים מוגנים רבים. מדיה וקבצים בנושא פיטה ירוקת-חזה בוויקישיתוף פיטה ירוקת-חזה, באתר ITIS (באנגלית) פיטה ירוקת-חזה, באתר NCBI (באנגלית) פיטה ירוקת-חזה, באתר Animal Diversity Web (באנגלית) פיטה ירוקת-חזה, באתר GBIF (באנגלית) פיטה ירוקת-חזה באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
עונת 2001/2002 בליגת העל ההולנדית

עונת 2001/2002 הייתה העונה ה-46 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. פורטונה סיטארד, דן בוס וספרטה רוטרדם ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (17 ששיחקו בעונה שעברה, אליהן הצטרפה דן בוס שעלתה מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה. בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה. אייאקס זכתה בגביע ולכן סגינת מחזיקת הגביע, אוטרכט העפילה לגביע אופ"א   ירדה מליגת העל   העפילה מליגת המשנה   נשארה בליגת המשנה
שמורת הר הנגב

שמורת הר הנגב היא שמורת טבע מוכרזת בנגב המהווה את שמורת הטבע הגדולה בישראל, כששטחה הוא 1,094,918 דונם. השמורה הוכרזה ב-21 בספטמבר 1989, ועברה מספר הרחבות מאז. אורכה של השמורה היא כ-40 ק"מ מצפון לדרום וכ-35 ק"מ ממזרח למערב. חלקים ניכרים מהשמורה נמצאים בשטחי אש פעילים של צה"ל, וכן, שביל ישראל עובר בחלקה המזרחי של השמורה בתחום מכתש רמון. בין בעלי החיים החיים בשמורה ניתן למנות את הפרא הפרסי, שרועה בעדרים ברחבי השמורה; את הראם הלבן; צבי הנגב, היעל הנובי, הצבוע המפוספס, הקרקל, הזאב הערבי ועוד. כמו כן, המצוקים ברחבי השמורה משמשים כאתר קינון לעופות דורסים שונים כמו הנשר המקראי והרחם. ברחבי השמורה חיים מיני צומח, בהם אלה אטלנטית, ריבס המדבר, צבעוני ססגוני, שמשון הדור, חלמונית גדולה, כחלית ההרים ועוד. בשמורה הוגדרו מספר מיני צמחים חדשים למדע, בהם שקד רמון, אזובית רמון, בופונית רמון, חלבלוב רמון, כלך רמון וסתוונית רמון. בשנת 2011 תיאר הבוטנאי אבינעם דנין באזור מכתש רמון מין חדש למדע - צלף רמון. שמורת טבע הר הנגב, באתר רשות הטבע והגנים שמורת טבע הר הנגב, באתר טבע ונופים בישראל
מהינדרה XUV300

מהינדרה XUV300 (באנגלית: Mahindra XUV300) היא מכונית קומפקטית במרכב קרוסאובר, בעלת חמישה מקומות, שמיוצרת על ידי קבוצת מהינדרה משנת 2019. הוא הושק ב -14 בפברואר 2019 בהודו. ה-XUV300 נקרא בתחילה בשם S201. בעוד היא מבוססת על הסאנגיונג טיבולי שמיועדת לאירופה היא עברה התאמה לכבישים ולשוק ההודי. מהינדרה חשפה את שמו בדצמבר 2018, וב-14 בפברואר 2019 השיקה את המכונית בהודו. היא דומה ומבוססת על המהינדרה XUV500 במיוחד בעיצוב החיצוני, ומעט בפנימי. במבחן הבטיחות שערך היורו NCAP קיבלה ה-XUV300 חמישה כוכבי בטיחות על בטיחות מבוגרים וארבעה כוכבי בטיחות על בטיחות ילדים. המהינדרה כוללת שתי אפשרויות ומנועים: מנוע דיזל בנפח 1.5 ליטר טורבו המספק כ-115 כוח סוס. מנוע בנזין בנפח 1.2 ליטר טורבו המספק כ-110 כוח סוס. שני המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים אוטומטית בעלת שישה הילוכים. מדיה וקבצים בנושא מהינדרה XUV300 בוויקישיתוף אתר האינטרנט הרשמי של מהינדרה XUV300 Ford To Get 1.2-litre Turbo Petrol Engine From Mahindra XUV300 | CarDekho.com, CarDekho (באנגלית) XUV300, auto.mahindra.com (באנגלית) 2018 Mahindra XUV300 (S201) goes offroad testing in Leh - Spotted at Khardung La, RushLane, ‏2018-09-22 (באנגלית) Mahindra XUV300's segment-first features revealed officially, ‏2018-12-19 (באנגלית) #SaferCarsForIndia, Global NCAP (באנגלית בריטית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מהינדרה XUV300".
קארין קלר-סוטר

קארין קלר-סוטר (Karin Keller-Sutter; נולדה ב-22 בדצמבר 1963) היא פוליטיקאית שווייצרית, המשמשת כחברת המועצה הפדרלית של שווייץ מאז 2019. היא מכהנת כראש המחלקה הפדרלית לכספים וקודם לכן כיהנה כראש המחלקה למשפטים ומשטרה. היא כיהנה כיושבת ראש מועצת הקנטונים, הבית העליון של האספה הפדרלית של שווייץ, לשנת 2017–2018. קלר-סוטר הייתה חברת המפלגה הדמוקרטית החפשית (אנ'), ומ-2009 היא חברת מפלגת PDF - הליברלים (אנ'), שנוצרה מאיחוד בין המפלגה הדמוקרטית החפשית לבין המפלגה הליברלית (אנ'). קארין סוטר נולדה בעיירה אוצוויל (אנ') שבקנטון סנט גאלן וגדלה בעיר ויל. למדה גם בעיר נשאטל. למדה תרגום סימולטני באוניברסיטת ציריך למדע יישומי (אנ'), ועבדה במקצועה תוך שלמדה גם מדע המדינה בלונדון ובמונטריאול. כמו כן השלימה תואר שני בחינוך באוניברסיטת פרייבורג ועבדה כמורה. כיהנה כסגנית יושב ראש חבר הנאמנים של קרן סנט-גאלן ללימודים בינלאומיים. עד למינויה למועצה הפדרלית כיהנה כחברת מועצות מנהלים של חברות שונות. היא נשואה ללא ילדים. קלר-סוטר כיהנה כחברת מועצת העיר ויל בשנים 1992–2000, ובשנת 1997 הייתה יושבת ראש המועצה. בשנים 1996–2000 הייתה חברת בית המחוקקים של קנטון סנט-גאלן וראש הסניף הקנטונלי של המפלגה הדמוקרטית החפשית. בשנת 2000 נבחרה לכהן בממשלת הקנטון כמחזיקת תיק הביטחון והמשפטים. בשנת 2006–2007 הייתה יושבת ראש ממשלת הקנטון. בשנת 2010 התמודדה קלר-סוטר בתוך מפלגתה על מושב במועצה הפדרלית של שווייץ, אך נוצחה על ידי יוהאן שניידר-אמאן. בשנת 2011 נבחרה לכהן במועצת הקנטונים של שווייץ וכיהנה בה ברציפות עד 2018. במשך כשנה הייתה נשיאת מועצת השרים הקנטונליים למשפטים ומשטרה. בסוף שנת 2018 נבחרה קלר-סוטר לכהן במועצה הפדרלית במקומו של שניידר-אמאן. היא הצטרפה למועצה בראשית 2019 כראש המחלקה למשפטים ומשטרה. בתחילת שנת 2023 החלה לכהן כראש המחלקה לכספים במקומו של אולי מאורר. מדיה וקבצים בנושא קארין קלר-סוטר בוויקישיתוף קארין קלר-סוטר באתר המועצה הפדרלית של שווייץ קארין קלר-סוטר באתר האספה הפדרלית של שווייץ
אמדורה סובגלובוסה

אמדורה סובגלובוסה (שם מדעי: Emydura subglobosa) הוא מין של צב מהמשפחה נטויי צוואר החי בפפואה ניו גיני ובאוסטרליה. צב זה שוכן מקווי מים כמו אגמים, נהרות או ביצות ולעיתים גם ביערות גשם באוסטרליה. זהו צב קטן יחסית והוא מגיע לאורך 20 סנטימטרים בזכרים ו-26 סנטימטרים בנקבות. הוא בעל צוואר ארוך שאינו יכול להיכנס לשריונו והוא בעל גפיים חזקות עם קרומי שחייה וגם טפרים חדים, ראש קצר בעל חוטם הפונה מעלה ולחיים ושפתיים צהובות, כששאר העור אפור והשריון אפור ובעל קצוות צהובים. צב זה חי לרוב בתוך המים ויוצא בעיקר כדי להטיל ביצים או להתחמם בשמש. הצב הוא אוכל כל הניזון בטבע מחרקים שונים, רכיכות, צמחי מים שונים, וכשהם מוצאים גם פירות. הלסתות הקשיחות שלהם יכולות לנפץ קונכיית חלזונות מימיים ביעילות. צבים אלה מזדווגים בתוך המים סביב ספטמבר והנקבות חופרות גומה על הגדות בקן סגור ומטילות 5 עד 20 ביצים. הביצים בוקעות כעבור 45 עד 60 יום והצבים הצעירים שוחים מיד למים. צב זה איננו בסכנה בטבע, אך נפגע מזיהומים של כמה נהרות בסביבתו. לעיתים מגדלים אותו כחיית מחמד, אך הוא נאסר לגידול באוסטרליה. מדיה וקבצים בנושא אמדורה סובגלובוסה בוויקישיתוף אמדורה סובגלובוסה, באתר ITIS (באנגלית) אמדורה סובגלובוסה, באתר NCBI (באנגלית) אמדורה סובגלובוסה, באתר Animal Diversity Web (באנגלית) אמדורה סובגלובוסה, באתר האנציקלופדיה של החיים (באנגלית) אמדורה סובגלובוסה, באתר GBIF (באנגלית)
מיסלאב אורשיץ'

מיסְלַאב אוֹרְשִׁיץ' (בקרואטית: Mislav Oršić; נולד ב-29 בדצמבר 1992) הוא כדורגלן קרואטי המשחק בעמדות הקשר השמאלי והכנף בטרבזונספור מליגת העל הטורקית ובנבחרת קרואטיה. אורשיץ' התחיל את הקריירה שלו בקבוצה הבוגרת של אינטר זאפרשיץ', אליה הצטרף בשנת 2009. בעונת 2012/2013 כבש 12 שערים והיה מלך שערי הקבוצה. בקיץ 2013, אורשיץ' חתם בספציה מהסרייה ב'. שנה לאחר מכן, חזר לקרואטיה וחתם ברייקה. במהלך הקדנציה שלו ברייקה, הושאל לצליה וג'אונם דראגונס, אליה הצטרף בשנת 2016. ב-1 ביולי 2016, אורשיץ' נמכר לצ'אנגצ'ון יטאי מליגת העל הסינית תמורת 1.3 מיליון אירו. בינואר 2017 אורשיץ' חתם באולסן יונדאי תמורת 935 אלף אירו, עמה זכה בגביע הדרום-קוריאני. בקיץ 2018, אורשיץ' חתם בדינמו זאגרב. ב-18 בספטמבר 2019 אורשיץ' כבש שלושער בניצחון 0-4 נגד אטלנטה במסגרת שלב הבתים של ליגת האלופות. ב-18 במרץ 2021, אורשיץ' כבש שלושער בניצחון 0-3 נגד טוטנהאם הוטספר והפך לכובש המצטיין של זאגרב בזירה האירופית. ב-6 בינואר 2023 חתם אורשיץ' בסאות'המפטון לשנתיים וחצי. במדי הקבוצה שותף במשחק ליגה אחד בלבד. ב-29 ביוני 2023 חתם אורשיץ' בטרבזונספור. ב-9 בספטמבר 2019, אורשיץ' ערך את הופעת הבכורה שלו בנבחרת קרואטיה בתיקו 1-1 נגד אזרבייג'ן. ב-17 במאי 2021, נכלל בסגל הנבחרת לקראת יורו 2020. נכלל בסגל נבחרת קרואטיה לטורניר מונדיאל 2022. אולסן יונדאי גביע ה-FA הדרום-קוריאני: 2017 דינמו זאגרב ליגת העל הקרואטית: 2018/2019, 2019/2020, 2020/2021, 2021/2022 הגביע הקרואטי: 2020/2021 הסופר קאפ הקרואטי: 2019, 2022 אישיים נבחרת העונה בליגה האירופית: 2020/2021 מדיה וקבצים בנושא מיסלאב אורשיץ' בוויקישיתוף מיסלאב אורשיץ', ברשת החברתית אינסטגרם מיסלאב אורשיץ', באתר Transfermarkt מיסלאב אורשיץ', באתר Fussballdaten.de (בגרמנית) מיסלאב אורשיץ', באתר Soccerway מיסלאב אורשיץ', באתר BDFutbol מיסלאב אורשיץ', באתר WorldFootball.net מיסלאב אורשיץ', באתר National Football Teams מיסלאב אורשיץ', באתר FootballDatabase.eu מיסלאב אורשיץ', באתר ESPN Croatia Squad בחשבון הטוויטר הרשמי של התאחדות הכדורגל הקרואטית, 9 בנובמבר 2022
אוסטריה באירוויזיון 1963

אוסטריה באירוויזיון 1963 השתתפה עם השיר "Vielleicht geschieht ein Wunder", שבוצע על ידי הזמרת הישראלית כרמלה קורן. זו הייתה השתתפות השביעית של אוסטריה בתחרות הזמר של האירוויזיון. רשות השידור האוסטרית בחרה באופן פנימי את קורן לייצוג המדינה. כשבוע לאחר חשיפת הנציגה, הוציאה רשות השידור את השיר האוסטרי לאירוויזיון 1963 לאור, "Vielleicht geschieht ein Wunder", שנכתב על ידי פיטר וולה. ב-23 במרץ 1963 בוצע השיר על ידי קורן באירוויזיון. היא שובצה רביעית בסדר ההופעות, לפני נורווגיה ואחרי גרמניה. השיר הגיע למקום השביעי עם 16 נקודות. Eurovision 1963 Results: Voting & Points
Warum nur, warum?

"Warum nur, warum?" (בעברית: "רק למה, למה?") הוא סינגל שהוקלט על ידי הזמר האוסטרי אודו יורגנס, וייצג את אוסטריה באירוויזיון 1964. השיר נכתב והולחן על ידי יורגנס, ובוצע בשפה הגרמנית. בשנת 1964 בחרה רשות השידור האוסטרית את יורגנס לייצוג המדינה במהדורה התשיעית של תחרות הזמר של האירוויזיון. בדומה לשירי התקופה, הוא בוצע בסגנון בלדת שאנסון. בשיר, מעלה יורגנס תהיות על תלאות עולמנו, דוגמת נבילת פרחים ותחושות דיחוי מאהובתו. במרוצת השנים הוקלט גרסאות כיסוי באנגלית, איטלקית וספרדית. ב-21 במרץ 1964 בוצע השיר על ידי יורגנס באירוויזיון. הוא שובץ שישי בסדר ההופעות, לפני צרפת ואחרי פינלנד. השיר הגיע למקום השישי עם 11 נקודות. מידע על היצירה "Warum nur, warum?‎" באתר מיוזיק בריינז גרסאות נוספות ל"Warum nur, warum?‎" באתר SecondHandSongs Eurovision 1964 Results: Voting & Points
קופה אמריקה 1927

טורניר אליפות אמריקה הדרומית בכדורגל 1927 בכדורגל (בספרדית: Campeonato Sudamericano de Football 1927) נערך בפרו והיה הטורניר ה-11 של הקופה אמריקה. בטורניר השתתפו 4 נבחרות, ונבחרת ארגנטינה זכתה בפעם השלישית בתואר לאחר שסיימה במקום הראשון בבית. הטורניר היה גם שלב מוקדמות לאולימפיאדת הקיץ 1928 בה השתתפו ארגנטינה, אורוגוואי וצ'ילה. הטורניר כולו נערך באצטדיון נסיונל בעיר הבירה לימה ומספר המושבים היה 40,000. הטורניר נערך באוקטובר-נובמבר 1927. לא היו שלבי מוקדמות לטורניר. המדינות המשתתפות היו פרו, ארגנטינה, בוליביה ומחזיקת הגביע אורוגוואי. ארבעתן מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה. ברזיל, צ'ילה ופרגוואי פרשו מהטורניר. שחקני נבחרת ארגנטינה יצאו מתחנת הרכבת רטירו בבואנוס איירס לעיר הצ'יליאנית ולפראיסו, שם הצטרפו לשחקני אורוגוואי. שני הנבחרות עלו על ספינה לנמל קייאו בלימה, והם הגיעו לפרו לאחר שמונה ימי טיול. 3 שערים ארגנטינה אלפרדו קאריקברי ארגנטינה סגונדו לונה אורוגוואי רוברטו פיגרואה אורוגוואי פדרו פטרונה אורוגוואי הקטור סקארונה 2 שערים ארגנטינה מנואל פריירה ארגנטינה חואן מגילו ארגנטינה רסאנאטיני ארגנטינה מנואל סיאונה בוליביה בוסטמנטה אורוגוואי הקטור קסטרו אורוגוואי אנטוניו סאקו מדיה וקבצים בנושא קופה אמריקה 1927 בוויקישיתוף נתונים על קופה אמריקה 1927 קופה אמריקה 1927 בארכיון RSSSF
פרי אסור (סרט, 2009)

פרי אסור (בפינית: Kielletty hedelmä) הוא סרט דרמה פיני משנת 2009 בבימויו של דום קארוקוסקי. הסרט עוסק בשתי נערות מתבגרות מקהילה לאסטדית שמרנית. הבנות נוסעות להלסינקי שם הן פוגשות אנשים בני גילן ולומדות על אורח חייהן השונה מאוד מאורח חייהן הדתי של הבנות. מריוט מריסטו בתפקיד ראקל אמנדה פילקה בתפקיד מריה מאלה מאלמיווארה בתפקיד אווה ג'ואל מאקינן בתפקיד טוני ג'רקו נימי בתפקיד יוסי אולאבי אואוסוויריטה בתפקיד יוהנס טימו טיקה בתפקיד לוקאס ג'ני וולנן בתפקיד אילארי טימו אויאני בתפקיד מאקי הייקי נוסאינן בתפקיד ג'וקי טפיו לינוג'ה בתפקיד לאקסו טוג'יה טויראב בתפקיד אמה של ראקל ג'וקו פואולנטו בתפקיד אביה של ראקל איווה פוטרו בתפקיד מריאן "פרי אסור", במסד הנתונים הקולנועיים IMDb (באנגלית) "פרי אסור", באתר AllMovie (באנגלית) "פרי אסור", במסד הנתונים הקולנועיים KinoPoisk (ברוסית) "Forbidden Fruit (Kielletty hedelmä)". ses.fi. The Finnish Film Foundation. אורכב מ-המקור ב-21 בפברואר 2012. נבדק ב-18 בדצמבר 2011. {{cite web}}: (עזרה)
הדרך הנצחית (סרט)

הדרך הנצחית (בפינית: Ikitie) הוא סרט דרמה משנת 2017, המבוסס על רומן מאת אנטי טואורי, שכתב גם את התסריט. את הסרט ביים אנטי-יוסי אנילה ובכיכובם של טומי קורפלה, סידסה באבט קנודסן, הנו-פקה ביירקמן, אירינה ביירקלונד ווילה וירטנן. הסרט נערך וצולם באסטוניה אך האירועים מתרחשים בחבל קרליה. זה היה גם הסרט האחרון של למביט אולפסק שיחק בו לפני מותו ב-22 במרץ 2017. יוסי קטולה, גבר פיני, חוזר מארצות הברית בניסיון להימלט מהשפל הגדול. הוא מוצא את ארצו בסערה פוליטית גדולה. לילה אחד, קטולה נחטף מביתו על ידי לאומנים ונאלץ ללכת לעבר רוסיה הסובייטית. שם הוא נקלט במשק חקלאי משותף, אך בהמשך הדברים החלו להסתבך. טומי קורפלה בתפקיד יוסי קטולה סידס באבט קנודסן בתפקיד שרה קטולה הנו-פקה ביירקמן בתפקיד קלונן אירינה ביירקלונד בתפקיד סופיה ויל וירטנן בתפקיד ג'ון היל הלן סדרקוויסט בתפקיד מרתה היל למביט אולפסק בתפקיד נוביקוב ג'סיקה קיאנג מ־"Variety" העניקה לסרט ביקורת גרועה וכתבה: "קשה להתחבר לקטולה בתור סוג של גיבור שיכול להצדיק סיפור אפי כזה. הרבה מלכתחילה נאמר מרצונו המוחלט לחזור למשפחתו הפינית. אבל אז הדליקו את נרותיו על ידי שרה, ופתאום הם בכנסייה מטבילים את ילדם (הדתיות של התושבים, ברוסיה הקומוניסטית החילונית ביותר, היא עוד דרך הסתכלות מפתה שבקושי נחקרה). וכותרת מספרת לנו שזו רק 1932 ולכן נראה שקטולה התגעגע לאשתו הפינית ולילדיו במשך חודשים ספורים, לפני שהקים משפחה חדשה בחווה." הסרט היה מועמד ב-13 קטגוריות בפרסי יוּסי 2018 (יותר מכל סרט אחר באותה שנה), כולל הסרט הטוב ביותר, הבמאי הטוב ביותר (לאנילה), שחקנית המשנה הטובה ביותר (לסידס באבט קנודסן), התסריט הטוב ביותר (לאנילה, לואוהימייס וטורי), השחקן הטוב ביותר (לטומי קורפלה) ושחקן המשנה הטוב ביותר (להנו-פקה ביירקמן). הסרט זכה ב-6 קטגוריות. קליו קיווי (אסט') הוא האסטוני הראשון שזכה בפרס. "הדרך הנצחית", במסד הנתונים הקולנועיים IMDb (באנגלית) "הדרך הנצחית", באתר Rotten Tomatoes (באנגלית) "הדרך הנצחית", במסד הנתונים הקולנועיים KinoPoisk (ברוסית) Rossing Jensen, Jorn. "Goteborg: 'The Eternal Road' With 'Westworld's' Sidse Babett Knudsen Unveiled at Nordic Film Market". Variety. נבדק ב-16 במרץ 2018. {{cite news}}: (עזרה) "Galerii ja video: esilinastus Eesti, Soome ja Rootsi film "Igitee", kus tegi oma viimase rolli Lembit Ulfsak" [Gallery and video: The premiere of the Estonian, Finnish, and Swedish film "The Eternal Road", where Lembit Ulfsak made his last role]. Elu24 (באסטונית). Estonia: Postimees. 2017-11-26. נבדק ב-2018-04-07. Kiang, Jessica. "Film Review: 'The Eternal Road'". Variety. נבדק ב-16 במרץ 2018. {{cite web}}: (עזרה) "JUSSI-EHDOKKAAT VUODEN 2017 KOTIMAISISTA ELOKUVISTA ON VALITTU". jussigaala.squarespace.com. נבדק ב-16 במרץ 2018. {{cite web}}: (עזרה) "Awards". IMDB. נבדק ב-16 במרץ 2018. {{cite web}}: (עזרה) "Ikitie kahmi Jusseja – kohun keskelle joutunut Louhimies kävi pokkaamassa yleisösuosikin palkinnon" (Requires cookies and JavaScript, and maybe registration, too.) (בפינית). Finland: Savon Sanomat. 2018-03-23. נבדק ב-2018-04-07.
שורש 71

שורש 71, או ווּ בּוּ (בסינית: 无部, פיניין: Wú bù) הוא השורש השבעים-ואחד של הכתב הסיני. פירושו "לא-כלום" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים. במילון קאנגשי יש 12 תווים (מתוך 49,030) שניתן למצוא תחת שורש זה. 无 כתו עצמאי הוא וריאנט של 無 בסינית מפושטת, בה 无 הוא תוצר של פישוט הצורה 無. בדומה לתו 不, ווּ בּוּ משמש כמילת או תחילית שלילה לציין היעדר של דבר או תכונה, כמו במשפט 天空无云 שפירושו "אין (无) עננים (云) בשמיים (天空)". השורש בכתב כתובות ברונזה, (גִ'ין וֶן, 金文, פיניין: Jīn wén) מלפני 2,500-3,000 שנה הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 71 בוויקישיתוף מאגר Unihan - U+65E0